CELEX: 62017TN0443
Language: fi
Date: 2017-07-14 00:00:00
Title: Asia T-443/17: Kanne 14.7.2017 – António Conde & Companhia v. komissio

4.9.2017   
            
            
               FI
            
            
               Euroopan unionin virallinen lehti
            
            
               C 293/39
            
         Kanne 14.7.2017 – António Conde & Companhia v. komissio
   (Asia T-443/17)
   (2017/C 293/49)
   Oikeudenkäyntikieli: englanti
   
      Asianosaiset
   
   
      Kantaja: António Conde & Companhia, SA (Gafanha de Nazaré, Portugali)(edustaja: lawyer J. Garcia-Gallardo Gil-Fournier)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen kieltäytyä viipymättä toimittamasta Koillis-Atlantin kalastuskomissiolle Portugalissa luvan saaneiden alusten SANTA ISABEL ja CALVAO nimet, millä näitä estettiin 1.7.2017 toimimasta Koillis-Atlantin kalastusvyöhykkeillä kalastaakseen punasimppuja ja katkarapuja, ja jolla rikottiin näin ollen asetuksen N:o 1236/2010 5 artiklan 1 kohtaa; (1)
               
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi yhteen ainoaan kanneperusteeseen, jonka mukaan vastaaja on rikkonut asetuksen N:o 1236/2010 5 artiklan 1 kohtaa puuttumalla Portugalin laatiman sellaisen luettelon laatimis- tai tiedoksiantomenettelyyn, joka oli tarkoitettu toimitettavaksi viipymättä Koillis-Atlantin kalastuskomission sihteeristölle. Vastaajalla ei tällaisten luetteloiden osalta ole oikeutta esittää kommentteja, muutoksia, suosituksia, arvioita, epäämisiä, luonnoksia tai painostaa jäsenvaltioita.
   
      (1)  Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta sekä neuvoston asetuksen (EY) N:o 2791/1999 kumoamisesta 15.12.2010 annettu Euroopan parlamentin ja neuvoston asetus (EU) N:o 1236/2010 (EUVL 2010 L 348, s. 17).